पतीनं मात्र या सगळ्या आरोपांचा इन्कार केला आहे.

बीबीसीशी बोलताना पायल (नाव बदललं आहे) यांनी पती अमित (नाव बदललं आहे) यांच्यावर मारहाण करण्याचा आरोप केला.

त्या म्हणाल्या, "जेवताना तो फुटपट्टी घेऊन बसायचा. पोळी 20 सेंटिमीटरपेक्षा थोडी जरी मोठी किंवा लहान असली तर मला शिक्षा मिळत होती."

एक्सेल शीटमध्ये त्यांना दररोज कोणतं काम झालं, कोणतं झालं नाही, कोणतं प्रगतीपथावर आहे या साऱ्याची माहिती भरावी लागत होती, असं त्या म्हणाल्या. काम पूर्ण झालं नाही तर त्याचं कारणही लिहावं लागत होतं. त्यासाठी एक स्वतंत्र कॉलम तयार करण्यात आला होता. चर्चा करायची असेल तर इ-मेल करून वेळ घ्यावा लागत होता.

लग्नाच्या पहिल्या रात्रीपासूनच त्रास

पायल आणि अमित यांचं लग्न जानेवारी 2008मध्ये झालं होतं. त्यांना एक मुलगी आहे. पायल यांनी घरगुती हिंसाचाराचं कारण देत घटस्फोट मागितला आहे.

पायल म्हणाल्या, "लग्नाच्या पहिल्या रात्रीपासून पुढची दहा वर्षं तो माझ्याशी वाईट वागला. हे सगळं सहनशक्तीच्या पलीकडे गेल्यावर मी वेगळं व्हायचा निर्णय घेतला."

त्या म्हणतात, "लग्नानंतर तो म्हणायचा तू तुझ्या घरात राहा मी माझ्या घरात राहीन. ज... आणखी 4000 वर्णांसाठी लेख सुरू ठेवा:
ेव्हा भेटायचं असेल तेव्हा येत जा. तो कधी कधी रात्री भेटायला बोलवत होता बस. कारण आम्ही एकाच शहरात राहात होतो. तो सांगायचा की काही काळानं त्याला परदेशात जायचं आहे. त्यामुळे त्याला माझ्याबरोबर राहणं परवडत नाही."

पायल यांनी एका घटनेचा उल्लेख करत माहिती दिली, "एका दिवशी रागात त्यानं त्याचा डंबेल कॉम्प्युटरवर आदळला. त्याचे तुकडे झाले. मला इतकं जोरात मारलं की मी बेशुद्ध पडले. त्यानं मला उचलून बाथरूममध्ये नेलं आणि नळाखाली बसवलं. मला जेव्हा शुद्ध आली तेव्हा आणखी मारहाण सुरू केली. माझ्याकडे कपडे पण नव्हते. त्यानं मला त्याच अवस्थेत घराबाहेर काढलं. मी ओल्या कपड्यांनिशी घरी आली. त्यापूर्वी माझ्या आईवडिलांना थोडाफार संशय होताच. त्यादिवशी त्यांना सत्य कळलं."

सोशल मीडियावर पोस्ट

पायल म्हणाल्या,"दरवेळेस सूड उगवण्याच्या नवनवीन पद्धती शोधून काढायचा. त्यानं माझं ऑरकुट अकाउंट हॅक केलं आणि त्यावर अश्लील पोस्ट टाकल्या. मी वाईट महिला आहे. नवऱ्याला त्रास देत असते, असं काहीही. मला याची काहीच कल्पना नव्हती. माझ्या मैत्रिणींनी आईला फोन करून याची माहिती दिल्यावर मला कळलं."

माझ्या नवऱ्यानं माझ्या फेसबुक अकाऊंटवरून दुसऱ्यांना मेसेज केले आणि माझ्या चारित्र्याविषयी प्रश्न उपस्थित केले. माझ्याकडे माझ्या सोशल अकाऊंटचे पासवर्ड कधीच नव्हते.

पैसे कमावण्याचा दबाव

अमितने पैसे कमवण्यासाठी दबाव आणल्याचा आरोपही पायल करतात. त्या म्हणतात, "मला प्लेसमेंट मिळाली होती. पण मंदीच्या कारणांमुळे कंपनीने कुणालाच कामावर रूजू करुन घेतलं नव्हतं. मोठ्या मुश्किलीने मी दहा हजार रुपयांची नोकरी शोधली. काही दिवसांनी त्याने मला नोकरी मिळवून दिली. मला दुसऱ्यांच्या घरी फेशियल करण्यासाठी जावं लागायचं. मी कॉम्प्युटर सायन्समध्ये एमएस्सी एवढ्यासाठीच केलं होतं का?"

पायल सांगतात, "जानेवारी 2009मध्ये मला नोकरी लागली. पण त्यावेळीही मंदी सुरू असल्याने अमितची नोकरी गेली. तो दिवसभर घरीच बसून असायचा आणि मी दिवसभर ऑफिसमध्ये. यावरून आमच्यात आणखी भांडणं वाढली. तो मला माझ्या घरच्यांशी बोलू देत नव्हता. एप्रिलमध्ये त्याला दुसरी नोकरी मिळाल्यानं तो दिल्लीला निघून गेला. मी पुण्यातच राहिले."

पायल सांगतात की, "एप्रिल 2010मध्ये अमितनं त्यांना दिल्लीला बोलवून घेतलं पण काही अटींवर. ऑगस्ट 2010मध्ये पुन्हा त्याला एका कंपनीत नोकरी मिळाली. त्याआधी त्यानं मला बळजबरीनं अॅबॉर्शन करायला...